b'\n_START_ARTICLE_\nAdolf Obreza\n_START_SECTION_\n\xc5\xbdivljenje in delo\n_START_PARAGRAPH_\nV Gorici je dokon\xc4\x8dal 5 razredov gimnazije (1850) in se nato preselil v Cerknico, kjer je po stricu podedoval hi\xc5\xa1o in posestvo. V letih 1860\xe2\x80\x931870 je bil \xc5\xbeupan v Cerknici. V kranjskem de\xc5\xbeelnem zboru je kot poslanec v letih 1874\xe2\x88\x921977 in 1884-1886 zastopal kme\xc4\x8dke ob\xc4\x8dine Postojna-Logatec-Seno\xc5\xbee\xc4\x8de-Lo\xc5\xbe-Bistrica-Cerknica. V de\xc5\xbeelnem zboru je bil \xc4\x8dlan \xc5\xa1olskega odseka (1874), izvoljen kot namestnik v de\xc5\xbeelno komisijo za uravnavo zemlji\xc5\xa1kega davka (1876), finan\xc4\x8dnega (1877) in gospodarskega odseka (1877, 1884). V dunajskem dr\xc5\xbeavnem zboru, v katerem je deloval od 1879 do smrti, pa se je zavzemal za gradnjo \xc5\xbeeleznice Ljubljana-Karlovec (1880) in zakonskem na\xc4\x8drtu glede privolitve in pogojev za kamni\xc5\xa1ko \xc5\xbeeleznico (1885) in za \xc5\xbeelezni\xc5\xa1ko zvezo Trst-Hrpelje (1883).'